Traugott Vogel

Dr **Traugott Vogel** (* 27. Februar 1894 z Züri; † 31. Jänner 1975 au z Züri) isch e Schwiizer Schriftsteller und Lehrer gsi.

## s Läbe und s Schaffe
Dr Traugott Vogel isch z Züri im Kwartier Wiedike uf d Wält cho. Sin Vater isch dr Konrad Vogel gsi, und d Muetter d Elisabetha Vogel-Hug. Er het z Züri, z Gämf und z Berlin d Germanischtik gstudiert und drufabe au no d Zürcher Lehrerschuel psuecht. Dänn hät er als Lehrer gschaffet, zletscht no im Schuelhuus Lette z Züri. Anne 1920 hät er d Ida Karoline Kradolfer ghüraatet.

Dr Vogel hät Jugendbüecher, Romään und Theaterstuck gschribe, und drzue Artikel für Zytige, chürzeri Tegscht uund Höörspiil, und es bsunders Kapitel sind sini Mundartschrifte uf Züritüütsch. I sine Arbete hät er s Läbe im Stadtkwartier beschribe, wo am Rand vo dr Grosstadt lyt und vil Lüüt i de Fabrigge schaffed, und im letschte Roman verzelt er vom Pruef als Lehrer.

Für e Bund Schwyzerdütsch, won er es Mitgliid gsi isch, hät er es Mundartläsebuech für d Schuele mit Värsli vom Rudolf Hägni zämegstelt.

Anne 1971 het dr Schriftsteller in ere Sändig vom Schwiizer Radio e Gschicht vo iim sälber verzelt. Anne 2012 het s Radio die Nummere im Gfäss *Sinerzyt* nomol brocht.

Dr Traugott Vogel hät es baar Uszäichnige überchoo: d Gaab vo dr Martin Bodmer-Stiftig, dr Grooss Literaturprys vo dr Stadt Züri und dr Schwizerisch Jugendbuechprys.

Dr Nochlass vom Traugott Vogel lyt im Schwiizerische Literaturarchiv z Bärn.

## Wärch
### Romään und Erzälige
* *Unsereiner*. Roman, 1924
* *Ich liebe, du liebst*. Roman, 1926
* *Der blinde Seher*. Roman, 1930
* *Leben im Grund oder Wehtage der Herzen*. Roman, 1938
* *Nachtschatten*. Erzälige, 1940
* *Anna Foor*. Roman, 1944
* *Das Alpinum*. Erzälig, 1949
* *Schuld am Glück*. Erzäligre, 1951
* *Flucht ins Leben*. Erzälige, 1961
* *Die verlorene Einfalt. Bekenntnisse eines Lehrers*. Roman, 1964

### Jugendliteratur
* *Peter Zupf*. Erzälige, 1921
* *Die Tore auf!* Määrli, 1927
* *Zirkus Juhu oder Tiermensch und Menschentier*. Figuurespiil, 1928
* *Elastikum der Schlangenmensch*. 4 Gschichte, 1933
* *Spiegelknöpfler*. 1932 (Bd. 1), 1934 (Bd. 2) und 1942
* *Der Engelkrieg*. 1939
* *Augentrost und Ehrenpreis*. Gschichte, 1944
* *Der rote Findling*. Erzälige, 1955

### Mundart
* *De Baschti bin Soldate. Sächs Pletter ab em Gschichtebaum.* 1942
* *Vaterland und Muttersprache. Ein Wort zum Preise der Mundart.* 1944
* *De Läbesbaum. Gschichten us em Züripiet.* 1952
* *Täilti Liebi. Gschichten us em Züripiet.* 1961
* *Hüt und früener. Nöiji Geschichten us em Züripiet.* 1966

### Theater
* *Dokter Schlimmfürguet*. Es Märlistuck, 1922
* *De Schnydertraum*. Ein lustiges Spiel mit ernstem Sinn, 1939
* *Wachsendes Glück*. Ein festliches Spiel, 1939
* *De Tittitolgg*. Es Bergstuck, 1939 (Musik: Rolf Liebermann)
* *Gespräch am Abend*. Pestalozzi im Töchterinstitut zu Iferten, 1946
* *Ein Segenstag*. Ein Pestalozzispiel, 1946
* *Ring und Silberdolch*. Kammerspiel in 5 Bildern, 1957

### Hörspiil/Radiosändige
* *Der Ring von Hallwyl*. Hörspiil, 1940
* *Der Wegweiser*. Hörspiil, 1945
* *Z’Züri uf der Wält*. Betrachtige, 1951
* *De Baschti bin Soldate. Erinnerungen an die Grenzbesetzung 1939–1945.* 1969

### Anderi Sache
* *Kindertheater in der Schule*. 1935
* *Regine im Garten oder Das Gemüsejahr. Anbaubriefe von Feld zu Feld.* 1941
* *Lasst uns blühen! Begegnungen im Garten.* 1950
* *Die schönsten Bergblumen*. 1953
* *Der heitere Claudius*. 1957
* *Leben und Schreiben. Achtzig reiche magere Jahre.* 1975, d Läbensgschicht vo iim sälber

### als Ruusgäber
* *Samstag elf Uhr*. Vorlesebuch, 1936
* *[[Schwizer Schnabelweid|Schwizer Schnabelweid. E churzwyligi Heimedkund i Gschichten und Prichten us allne Kantön]].* 1938
* *Der Bogen*. Eine Reihe dichterischer Kleinwerke, 1950–1964
* *Briefe an einen Freund*. Albin Zollinger an Traugott Vogel, 1955
* *Holzschnitte*. Künstler der Gegenwart, 1956

## Literatur
* 
* 
* *Traugott Vogel.* In: *[[Schwyzerlüt (Zeitschrift)|Schwyzerlüt]]. Zytschrift für üses Schwyzerdütsch* 28/1, 1966 (Digitalisat).

## Weblink
*  
* Traugott Vogel uf linsmayer.ch

## Fuessnoote